Idoraviy normativ-huquqiy hujjatni davlat reyestridan chiqarish to‘g‘risida

Idoraviy normativ-huquqiy hujjatni davlat reyestridan chiqarish bo‘yicha 2016-yil 27-apreldagi xulosaga muvofiq hamda O‘zbekiston Respublikasi Prezidentining 2011-yil 23-avgustdagi PQ-1602-sonli “O‘zbekiston Respublikasi Adliya vazirligi faoliyatini yanada takomillashtirish chora-tadbirlari to‘g‘risida”gi, O‘zbekiston Respublikasi Vazirlar Mahkamasining 1997-yil 9-oktabrdagi 469-sonli “Vazirliklar, davlat qo‘mitalari va idoralar me’yoriy hujjatlarining qonuniyligini ta’minlash chora-tadbirlari to‘g‘risida”gi hamda 2000-yil 19-maydagi 197-sonli “Vazirliklar, davlat qo‘mitalari va idoralarning me’yoriy hujjatlarini qabul qilish tartibini takomillashtirish to‘g‘risida”gi qarorlariga asosan buyuraman:
 1. O‘zbekiston Respublikasi Parvozlar xavfsizligini nazorat qilish davlat inspeksiyasining 2016-yil 25-apreldagi 01-39/8.02-478-sonli O‘zbekiston Respublikasi fuqaro aviatsiyasi parvozlarini qidirish va avariya-qutqarish ta’minoti bo‘yicha qo‘llanmani (ro‘yxat raqami 102, 1994-yil 28-sentabr) Idoraviy normativ-huquqiy hujjatlarning davlat reyestridan chiqarish masalasi yuzasidan murojaati ma’lumot uchun qabul qilinsin.
 2. O‘zbekiston Respublikasi fuqaro aviatsiyasi parvozlarini qidirish va avariya-qutqarish ta’minoti bo‘yicha qo‘llanma (ro‘yxat raqami 102, 1994-yil 28-sentabr) davlat reyestridan chiqarilsin. 
 3. Mazkur buyruq davlat ro‘yxatidan o‘tkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 
 4. Qonun hujjatlarini turkumlash va huquqiy axborot boshqarmasi (D. Ibragimova) ushbu buyruqning “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da nashr etilishini ta’minlasin.
 5. Mazkur buyruq rasmiy e’lon qilingan kundan e’tiboran kuchga kiradi.